《送程给事知越州》
宋代·吴安持

岭表骚然避贼锋，番禺当此每从容。故知封豕非无意，自是金城不可攻。

海峤百年忻受赐，承明三接正酬庸。山阴岂足劳公久，能活千人尚有封。

作者简介：吴安持，浦城（今属福建）人。王安石婿（《续资治通鉴长编》卷二一三）。神宗熙宁七年（一○七四），为太子中允（同上书卷二五五）。元丰八年（一○八五），知滑州，旋知苏州。哲宗元祐三年（一○八八），为都水使者（同上书卷四一七）。后迁工部侍郎，终天章阁待制。今录诗二首。